Výpočtové stredisko Slovenskej akadémie vied

Výpočtové stredisko Slovenskej akadémie vied (skratka VS SAV) je príspevkovou organizácou Slovenskej akadémie vied. Stredisko „zabezpečuje informačnú infraštruktúru SAV“, spolupracuje s vysokými školami a inými vedeckými a vzdelávacími inštitúciami na vytváraní spoločnej počítačovej siete. Je členom občianskeho združenia SANET. Ďalej tiež „koordinuje rozvoj počítačovej siete a superpočítačov v SAV na celoštátnej úrovni“.

Dejiny 
Podľa zakladacej listiny vydanej 5. mája 2009  bolo stredisko založené 1. apríla 1976 pod názvom Centrálne výpočtové stredisko. Už v roku 1959 bol na Ústave technickej kybernetiky SAV (ÚTK SAV) vybudovaný prvý analógový počítač a o 5 rokov neskôr aj digitálny počítač. V roku 1973 vzniko Styčné pracovisko pre využívanie externých počítačov s 52 programátormi a projekt výstavby Centrálneho výpočtového strediska. V roku 1979 pracovali počítače SM a od roku 1982 aj dva sálové počítače EC 1045. Po roku 1990 sa prestali používať, začalo používanie osobných počítačov a od roku 1991 pracuje VS SAV v areáli SAV na Patrónke s internetom. V roku 1994 bol zakúpený prvý superpočítač na Slovensku, SGI Power Challenge L : 1 Od roku 1996 boli rádiovo prepojené aj iné pracoviská SAV sídliace v Bratislave. V rokoch 2001-2002 prebehol projekt SANET II, VS SAV bolo prepojené na kostrovú sieť Slovenska rýchlosťou 1Gb/, VS SAV sa zároveň stalo uzlom tejto siete. V tomto roku vzniklo aj prepojenie s Fakultou elektrotechniky a informatiky STU pomocou optického kábla. Od roku 2007 je uzol SAVBA prepojený na chrbticu SANETu 10Gb/s prepojením.

Koncom roku 2013 prebehol projekt Inovácia centrálneho mailového systému SAV, od roku 2014 je možné zvýšenie kapacity emailových schránok na 2GB. Počas roku 2014 bolo vyše 3000 účastníkmi prijatých takmer 47 mil. emailov. V máji 2014 bola začatá prevádzka siete Eduroam.

Referencie 

Špecializované pracoviská Slovenskej akadémie vied
Organizácie založené v 1976